Video: Petroljoggie glo deur motorfietsryers aangerand‘n Skermskoot uit die video “Ons ondersoek die voorval en volg wenke op en ons is positief dat ons binnekort mense in hegtenis sal neem,” het brig. Selvy Mohlala gesê. Mohlala het gesê volgens beeldmateriaal van die voorval wat aan die polisie oorhandig is, is dit duidelik dat die groep mans die petroljoggie aangerand het. Dries Marx, eienaar van die Engen-vulstasie waar die voorval plaasgevind het, het aan Sapa gesê dat twee motorfietsryers geïrriteerd geraak het toe die petroljoggie Saterdag vroegoggend vir hulle gesê het om nie naby ŉ petrolpomp te rook nie. Die motorfietsryers het glo hul vriende geskakel waarna agt motorfietsryers glo by die vulstasie opgedaag het. Die petroljoggie het die winkel by die vulstasie binnegegaan en drie motorfietsryers het hom glo agtervolg en aangerand. Marx het gesê van die motorfietsryers het glo probeer om die geveg stop te sit. Die petroljoggie is vir mediese behandeling geneem. Volgens Marx het die man herstel en is hy reeds terug by die werk. “Ons het ŉ saak van aanranding en kwaadwillige saakbeskadiging aanhangig gemaak en ons is hoopvol dat die polisie sal aksie neem.”